Bomba ambil masa 11 minit tangkap ular
BINTANGOR: Seekor ular tedung hitam ditemui di salah sebuah rumah di Lorong 6, Jalan Buan telah ditangkap oleh pihak bomba.  Ketua Balai Bomba dan Penyelamat (BBP) Bintangor, PPgB Nicholas Belulin berkata, pihaknya menerima panggilan kecemasan berhubung penemuan ular oleh penghuni rumah tersebut sekitar 8.05 pagi tadi.  “Respon dengan panggilan kecemasan, ketua operasi PBK ll Hilary Pitre Ambit bersama empat anggota bomba bergegas ke lokasi.  “Setibanya di lokasi, didapati benar terdapat seekor ular tedung hitam di belakang rumah tersebut,” katanya ketika dihubungi pemberita.  Tambahnya, ular ditangkap menggunakan alat penjerut ular.  “Ular dapat ditangkap dalam tempoh lebih kurang 11 minit.  “Selepas ditangkap, ular dilepaskan semula ke habitat asal yang jauh dari penempatan awam,” ujarnya.  Oleh Earl Anek 
See author's posts
